ભારત કરતાં ભારતીય વાજિંત્રોની બીજા દેશમાં વધુ ડિમાન્ડ છે એ વિશે જણાવતાં ૧૯૨૫માં એસ્ટાબ્લિશ થયેલી દાદરની હરિભાઉ વિશ્વનાથ મ્યુઝિકલ્સ નામની દુકાનના માલિક દિનેશ દિવાણે કહે છે, ‘ભારતીય ક્લાસિકલ મ્યુઝિક કેટલું ઇફેક્ટિવ છે એ માટે ઘણાં રિસર્ચ થયાં છે. કદાચ એમાં રહેલું સાયન્સ અને એમાં અનુભવાતી દિવ્યતાને કારણે જ અત્યારે વેસ્ટર્ન દેશોમાં ભારતીય સંગીત અને વાજિંત્રોની બોલબાલા વધી છે. અમારી દુકાનમાં અહીંના લોકો વેસ્ટર્ન વાજિંત્રો લઈને જાય છે અને ભારતીય વીણા, હામોર્નિયમ, તાનપૂરાને અમે એક્સપોર્ટ કરીએ છીએ, કારણ કે ફૉરેનમાં એની ડિમાન્ડ વધુ છે.’